Source: https://www.opytajsauctovnika.sk/pozitivna-zasadna-zmena-pri-odpisovani-rizikovych-pohladavok-od-01-01-2020/
Timestamp: 2020-01-18 08:20:50+00:00
Document Index: 17668872

Matched Legal Cases: ['§ 397', '§ 101', '§ 20', '§ 26', '§ 20', '§ 20']

Pozitívna zásadná zmena pri odpisovaní rizikových pohľadávok od 01.01.2020 | Opýtaj sa účtovníka Bing SEO
Home » dane » Pozitívna zásadná zmena pri odpisovaní rizikových pohľadávok od 01.01.2020
Podľa Obchodného zákonníka je premlčacia doba 4 roky (§ 397 Zákona 513/1991 Zb.) a podľa Občianskeho zákonníka je premlčacia doba 3 roky (§ 101 Zákona 40/1964 Zb.).
K nepremlčaným pohľadávkam, ktoré boli zahrnuté v zdaniteľných výnosoch/príjmoch je možné v súlade s § 20 ods. 14 Zákona 595/2003 Z.z. o dani z príjmov vytvoriť opravné položky (daňovo uznateľné náklady/výdavky), pri ktorých je riziko, že ich dlžník úplne alebo čiastočne nezaplatí a to vo výške:
Ku dňu, ku ktorému sa zostavuje účtovná závierka, je účtovná jednotka povinná upraviť ocenenie hodnoty majetku, vytvoriť rezervy a odpisovať majetok v súlade s účtovnými zásadami a účtovnými metódami. To znamená, že ak je účtovným obdobím kalendárny rok, o opravných položkách sa účtuje k 31.12. (§ 26 ods. 3 Zákona 431/2002 Z.z. o účtovníctve).
K tomuto dátumu sa potom aj posudzuje, či je pohľadávka premlčaná alebo nie.
Preto mohla nastať napr. nasledovná situácia:
Podnikateľ má pohľadávku ku ktorej ešte netvoril žiadnu opravnú položku. Jej premlčanie nastalo 17.02.2019. O opravných položkách sa však v roku 2019 účtuje až k 31.12.2019.
To je dôvod prečo k tejto pohľadávke nebude môcť podnikateľ vytvoriť opravnú položku, nakoľko ku dňu, ku ktorému sa zostavuje je už pohľadávka premlčaná – § 20 ods. 3 Zákona o dani z príjmov účinného do 31.12.2019 hovorí: “Zásady pre tvorbu, čerpanie a rozpustenie rezerv a opravných položiek ustanovuje osobitný predpis.”
Avšak od 01.01.2020 došlo k doplneniu § 20 ods. 3 Zákona o dani z príjmov nasledovne: “Zásady pre tvorbu, čerpanie a rozpustenie rezerv a opravných položiek ustanovuje osobitný predpis. Pohľadávka sa na účely tohto zákona považuje k poslednému dňu zdaňovacieho obdobia za nepremlčanú, ak v príslušnom zdaňovacom období bola aspoň jeden kalendárny deň nepremlčaná.”
To ma za následok napr. nasledovnú situáciu:
Podnikateľ má pohľadávku ku ktorej ešte netvoril žiadnu opravnú položku. Jej premlčanie nastane 14.02.2020. O opravných položkách za rok 2020 sa však bude účtovať až k 31.12.2020.
Pri tejto pohľadávke, ktorej premlčanie nastane počas roka 2020, bude už môcť podnikateľ vytvoriť opravnú položku k 31.12.2020, nakoľko bola v roku 2020 aspoň 1 deň nepremlčaná.
Mohlo by vás zaujímať: Odpis pohľadávky u živnostníka (jednoduché účtovníctvo), Ako zrušiť opravnú položku k pohľadávke?, Čo s pohľadávkou, keď odberateľ zomrel?
Čo s pohľadávkou, keď odberateľ zomrel?